Muutettu ehdotus Euroopan parlamentin ja neuvoston direktiiviksi vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta annetun direktiivin 93/38/ETY muuttamisesta /* KOM/96/0598 lopull. - COD 95/0080 */



Virallinen lehti nro C 028 , 29/01/1997 s. 0004



Muutettu ehdotus Euroopan parlamentin ja neuvoston direktiiviksi vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta annetun direktiivin 93/38/ETY (1) muuttamisesta (97/C 28/03) (ETA:n kannalta merkityksellinen teksti) KOM(96) 598 lopull. - 95/0080(COD) (Komission EY:n perustamissopimuksen 189a artiklan 2 kohdan nojalla esittämä 21 päivänä marraskuuta 1996) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 57 artiklan 2 sekä 66 ja 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä sekä katsovat, että (1) neuvosto hyväksyi Uruguayn kierroksen monenvälisissä kauppaneuvotteluissa (1986-1994) laadittujen sopimusten tekemisestä Euroopan yhteisön puolesta yhteisön toimivaltaan kuuluvissa asioissa päätöksellä 94/800/ETY (2) yhteisön puolesta muun muassa julkisia hankintoja koskevan sopimuksen, jäljempänä, `sopimus` jonka tarkoituksena on luoda kansainvälinen julkisia hankintoja koskeva tasapainotettujen oikeuksien ja velvollisuuksien puitteisto maailmankaupan vapauttamiseksi ja laajentamiseksi, (2) direktiivillä 93/38/ETY sovitettiin yhteen kansalliset vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyt tällaisia sopimuksia koskevien yhtäläisten kilpailuehtojen käyttöönottamiseksi kaikissa jäsenvaltioissa, (3) sopimuksen hyväksymisen vuoksi yhteisölle siirtyvien kansainvälisten oikeuksien ja velvollisuuksien osalta kolmansien allekirjoittajamaiden tarjousten tekijöihin ja tuotteisiin sovellettavat järjestelyt on määritelty kyseisessä sopimuksessa, jonka soveltamisalaan eivät kuulu direktiivin 93/38/ETY 2 artiklan 1 kohdan b alakohdassa tarkoitettujen hankintayksiköiden tekemät sopimukset, sellaisten hankintayksiköiden tekemät sopimukset, jotka harjoittavat mainitun direktiivin liitteissä III, IV, V, VI ja X mainittua toimintaa, saman direktiivin liitteen XVI B palveluhankintoja koskevat sopimukset, saman direktiivin liitteen XVI A 8. pääluokan tutkimus- ja kehittämispalveluja koskevat sopimukset, saman direktiivin liitteen XVI A 5. pääluokan teleliikenteen palveluja koskevat sopimukset, joiden CPC-viitenumerot ovat 7524, 7525 ja 7526, sekä saman direktiivin liitteen XVI A 6. pääluokassa tarkoitettuja sellaisia rahoituspalveluja koskevat sopimukset, jotka liittyvät arvopapereiden tai muiden rahoitusvälineiden liikkeellelaskuun, ostoon, myyntiin sekä siirtoon samoin kuin keskuspankkipalveluihin, (4) tietyt sopimuksen määräykset antavat tarjoajille edullisemmat ehdot kuin direktiivissä 93/38/ETY säädetyt, (5) hankintayksiköiden tehdessä hankintasopimuksia julkisia hankintoja koskevassa sopimuksessa tarkoitetulla tavalla jäsenvaltioiden yrityksillä ja tuotteilla on oltava vähintään yhtä edulliset perustamissopimuksen mukaiset mahdollisuudet päästä osalliseksi julkisia palveluhankintoja, julkisia tavaranhankintoja ja julkisia rakennusurakoita koskeviin hankintasopimuksiin kuin mitä sopimuksen allekirjoittaneiden kolmansien maiden yrityksille ja tuotteille sopimuksen sisältämien määräysten mukaisesti on myönnetty Euroopan unionin julkisia hankintoja koskeviin hankintasopimuksiin, (6) sen vuoksi on tarpeen mukauttaa ja täydentää direktiiviä 93/38/ETY, (7) tarve varmistaa markkinoiden todellinen avautuminen ja hankintasääntöjen soveltamisen oikeudenmukainen tasapaino näillä aloilla edellyttää edelleen, että direktiivin kohteena olevat yksiköt yksilöidään muulla perusteella kuin viittaamalla niiden oikeudelliseen asemaan, (8) kolmansille maille myönnettäviä etuuksia koskevien direktiivin 93/38/ETY säännösten jatkamisen yhteydessä varmistetaan julkisella sektorilla ja yksityisellä sektorilla toimivien hankintasopimuksia tekevien yksiköiden samanarvoinen kohtelu, (9) on varmistettava perustamissopimuksen 222 artiklan mukaisesti, ettei jäsenvaltioissa voimassa oleviin omistusoikeusjärjestelmää koskeviin sääntöihin puututa, (10) direktiviin 93/38/ETY soveltamista on yksinkertaistettava ja tasapaino, joka on saavutettu yhteisön nykyisessä julkisia hankintoja koskevassa lainsäädännössä näillä aloilla, on mahdollisuuksien mukaan säilytettävä, (11) tästä syystä on välttämätöntä laajentaa direktiivin 93/38/ETY tiettyjen mukautusten soveltamisalaa kaikkiin hankintayksiköihin ja kaikille aloille, joita kyseinen direktiivi koskee, (12) sopimuksen VI artiklan 4 kohta, jonka mukaan hankintayksiköt eivät saa pyytää eivätkä ottaa vastaan kilpailua rajoittavalla tavalla vaikuttavaa neuvontaa, jota voidaan käyttää tietyssä hankinnassa käytettävien eritelmien valmistelussa, sellaiselta yritykseltä, jolla voi olla kaupallista mielenkiintoa tätä hankintaa kohtaan, sisältyy epäsuorasti direktiivin 93/38/ETY 4 artiklan 2 kohtaan; tämän vuoksi direktiivin muuttaminen tältä osin ei ole välttämätöntä, ja (13) sopimusten avautumisella tämän direktiivin kattamilla aloilla saattaisi olla epäsuotuisia vaikutuksia; Helleenien tasavallan ja Portugalin tasavallan taloudet joutuvat kestämään merkittäviä rasituksia; on tarpeen myöntää näille jäsenvaltioille riittävät lisämääräajat tämän direktiivin täytäntöönpanoa vasten, OVAT ANTANEET TÄMÄN DIREKTIIVIN: 1 artikla 14 päivänä heinäkuuta 1993 annettu neuvoston direktiivi 93/38ETY koskien vesi- ja energiahuollon, liikenteen ja teletoiminnan alan hankintoja koskevien sopimusten tekomenettelyjen yhteensovittamisesta muutetaan, rajoittamatta sopimuksen hyväksymisen vuoksi yhteisölle siirtyviä kansainvälisiä oikeuksia ja velvollisuuksia, jotka kolmansien allekirjoittajamaiden tarjousten tekijöihin ja tuotteisiin sovellettavien järjestelyjen osalta määritellään kyseisessä sopimuksessa, jonka soveltamisalaan eivät kuulu direktiivin 93/38/ETY 2 artiklan 1 kohdan b alakohdassa tarkoitettujen hankintayksiköiden tekemät sopimukset, sellaisten hankintayksiköiden tekemät sopimukset, jotka harjoittavat mainitun direktiivin liitteissä III, IV, V, VI ja X mainittua toimintaa, saman direktiivin liitteen XVI B palveluhankintoja koskevat sopimukset, saman direktiivin liitteen XVI A 8. pääluokan tutkimus- ja kehittämispalveluja koskevat sopimukset, saman direktiivin liitteen XVI A 5. pääluokan teleliikenteen palveluja koskevat sopimukset, joiden yleisen tuoteryhmittelyn CPC-viitenumerot ovat 7524, 7525 ja 7526, sekä saman direktiivin liitteen XVI A 6. pääluokassa tarkoitettuja sellaisia rahoituspalveluja koskevat sopimukset, jotka liittyvät arvopapereiden tai muiden rahoitusvälineiden liikkeellelaskuun, ostoon, myyntiin sekä siirtoon samoin kuin keskuspankkipalveluihin, seuraavasti: 1. Korvataan 14 artikla 1 kohta seuraavasti: "1. Tätä direktiiviä sovelletaan: a) sellaisten hankintayksiköiden tekemiin sopimuksiin, jotka harjoittavat liitteessä X mainittua toimintaa (1) (1) >TAULUKON PAIKKA> , kun arvioitu arvo ilman arvonlisäveroa on vähintään: i) 600 000 ecua tavaranhankintoja ja palveluhankintoja koskevien sopimusten osalta, ii) 500 000 ecua rakennusurakoita koskevien sopimusten osalta. b) sellaisten hankintayksiköiden tekemiin sopimuksiin, jotka harjoittavat liitteissä I, II, VII, VIII ja IX mainittua toimintaa (2)(2) >TAULUKON PAIKKA> , kun arvioitu arvo ilman arvonlisäveroa on vähintään: i) 400 000 ecua liitteessä XVI A tarkoitettujen tavaranhankintoja ja palveluhankintoja koskevien sopimusten osalta, lukuun ottamatta 8. pääluokassa mainittuja tutkimus- ja kehittämispalveluja sekä 5. pääluokan teleliikennepalveluja, joiden CPC-viitenumerot ovat 7524, 7525 ja 7526, ii) 400 000 ecua muiden kuin i alakohdassa mainittuja palveluhankintoja koskevien sopimusten osalta, iii) 5 000 000 erityisnosto-oikeutta vastaava määrä ecuina rakennusurakoita koskevien sopimusten osalta; c) sellaisten hankintayksiköiden tekemiin sopimuksiin, jotka harjoittavat liitteissä II, IV, V, ja VI (1) (1) >TAULUKON PAIKKA> tarkoitettua toimintaa, kun ennakoitu arvo ilman arvonlisäveroa on vähintään: i) 400 000 ecua tavaranhankintoja ja palveluhankintoja koskevien sopimusten osalta, ii) 5 000 000 ecua rakennusurakoita koskevien sopimusten osalta."2. Artiklaan 14 lisätään seuraavat kohdat seuraavasti: "14. Edellä 1 kohdassa säädettyjen kynnysarvojen vasta-arvo kansallisina valuuttoina tarkistetaan periaatteessa joka toinen vuosi, jolloin se tulee voimaan 1 päivänä helmikuuta 1996. Vasta-arvon laskeminen perustuu kyseisten valuuttojen 1 päivänä tammikuuta voimaan tulevaa tarkistusta edeltävän elokuun viimeisenä päivänä päättyvän 24 kuukauden jakson keskimääräiseen ecuina ilmoitettavaan päivänkurssiin. Kyseiset vasta-arvot julkaistaan Euroopan yhteisöjen virallisessa lehdessä marraskuun alussa. 15. Julkisia hankintoja koskevassa sopimuksessa, jäljempänä `sopimus`, vahvistettujen, ecuina ilmoitettujen kynnysarvojen vasta-arvo tarkistetaan periaatteessa joka toinen vuosi vuoden 1996 tammikuun 1 päivästä alkaen. Kyseisten vasta-arvojen laskeminen perustuu ecun erityisnosto-oikeuksina ilmoitettuun keskimääräiseen päivänkurssiin, 1 päivänä tammikuuta voimaan tulevaa tarkistusta edeltävän elokuun viimeisenä päivänä päättyvän 24 kuukauden aikana. Kyseiset vasta-arvot julkaistaan 14 kohdan mukaisesti. 16. Edellä 14 ja 15 kohdassa säädettyä laskentamenetelmää tarkastellaan direktiivin 93/36/ETY 5 artiklan 1 kohdan c alakohdan toisessa alakohdassa olevien säännösten mukaisesti."3. Korvataan 21 artiklan 2 kohdan c alakohta seuraavasti: "c) hankintayksiköt pyytävät myöhemmin, mutta ennen kuin tarjoajien tai neuvottelukumppanien valinta aloitetaan, kaikkia ehdokkaita vahvistamaan kiinnostuksensa saatuaan kyseiseen sopimukseen liittyvät yksityiskohtaiset tiedot. Tietojen on sisällettävä ainakin: a) laji ja määrä, mukaan lukien mahdolliset jatkosopimusoikeudet ja arvio ajankohdasta, jolloin kyseistä jatkosopimusoikeutta voidaan käyttää; uudistettavien sopimusten osalta laji ja määrä, ja mahdollisuuksien mukaan arvio sopimuksen kohteeksi tulevia rakennusurakoita, tavaroita tai palveluja koskevien myöhempien tarjouspyyntöjen ajankohdasta, b) onko kyseessä rajoitettu vai neuvottelumenettely c) tarvittaessa ajankohta, jolloin tavarantoimitus tai palvelujen tai urakoiden toteuttaminen alkaa tai päättyy, d) osoite ja päivämäärä, jolloin viimeistään tarjouspyyntöjä koskevat hakemukset on jätettävä sekä kieli tai kielet, joilla hakemukset on laadittava, e) sen hankintayksikön osoite, joka tekee sopimuksen sekä toimittaa tarjousasiakirjojen ja muiden asiakirjojen saamiseksi tarvittavat tiedot, f) tavarantoimittajilta, urakoitsijoilta tai palvelujen suorittajilta vaadittavat taloudelliset ja tekniset edellytykset, rahoitusvakuudet ja tiedot, g) hankintasopimusmenettelyyn liittyvästä asiakirja-aineistosta perittävien maksujen määrä ja yksityiskohtaiset maksuehdot, sekä h) tarjouskilpailun kohteena olevan sopimuksen laji: osto, leasing, vuokraus vai osamaksukauppa, vai useampi näistä." 4. Korvataan 22 artiklan 1 kohdan b alakohta seuraavasti: "b) niiden rakennusurakkasopimusten pääpiirteet, jotka hankintayksiköt aikovat tehdä ja joiden arvioitu arvo on vähintään: - edellä 14 artiklan 1 kohdan a alakohdan ii alakohdassa määrätty kynnysarvo niiden sopimusten osalta, jotka on tehtävä liitteessä X mainittua toimintaa harjoittavien hankintayksiköiden kanssa, - edellä 14 artiklassa 1 kohdan b alakohdan iii alakohdassa määrätty kynnysarvo niiden sopimusten osalta, jotka on tehtävä liitteissä I, II, VII, VIII ja IX mainittua toimintaa harjoittavien hankintayksiköiden kanssa, tai - edellä 14 artiklassa 1 kohdan c alakohdan ii alakohdassa määrätty kynnysarvo niiden sopimusten osalta, jotka on tehtävä liitteissä III, IV, V ja VI mainittua toimintaa harjoittavien hankintayksiköiden kanssa." 5. Korvataan 23 artiklan 1 ja 2 kohta seuraavasti: "1. Tätä artiklaa sovelletaan sellaisen palveluja koskevan hankintasopimusmenettelyn piirissä järjestettyihin kilpailuihin, jonka arvioitu arvo ilman arvonlisäveroa on vähintään: - edellä 14 artiklan 1 kohdan a alakohdan i alakohdassa määrätty kynnysarvo niiden sopimusten osalta, jotka on tehtävä liitteessä X mainittua toimintaa harjoittavien hankintayksiköiden kanssa, - edellä 14 artiklan 1 kohdan b alakohdan i tai ii alakohdassa määrätty kynnysarvo niiden sopimusten osalta, jotka on tehtävä liitteissä I, II, VII, VIII ja IX mainittua toimintaa harjoittavien hankintayksiköiden kanssa, tai - edellä 14 artiklan 1 kohdan c alakohdan i alakohdassa määrätty kynnysarvo niiden sopimusten osalta, jotka on tehtävä liitteissä III, IV, V ja VI mainittua toimintaa harjoittavien hankintayksiköiden kanssa. 2. Tätä artiklaa sovelletaan kaikkiin kilpailuihin, kun kilpailuun osallistumismaksujen ja osallistujille suoritettujen maksujen kokonaissumma on vähintään: - edellä 14 artiklan 1 kohdan a alakohdan i alakohdassa määrätty kynnysarvo niiden sopimusten osalta, jotka on tehtävä liitteessä X mainittua toimintaa harjoittavien hankintayksiköiden kanssa, - edellä 14 artiklan 1 kohdan b alakohdan i tai ii alakohdassa määrätty kynnysarvo niiden sopimusten osalta, jotka on tehtävä liitteissä I, II, VII, VIII ja IX mainittua toimintaa harjoittavien hankintayksiköiden kanssa, tai - edellä 14 artiklan 1 kohdan c alakohdan i alakohdassa määrätty kynnysarvo niiden sopimusten osalta, jotka on tehtävä liitteissä III, IV, V ja VI mainittua toimintaa harjoittavien hankintayksiköiden kanssa." 6. Korvataan 24 artiklan 2 kohta seuraavasti: "2. Liitteen XV I osastossa tai liitteessä XVIII annetut tiedot julkaistaan Euroopan yhteisöjen virallisessa lehdessä. Tällöin komissio ottaa huomioon sen tietojen kaupallisen arkaluonteisuuden, josta hankintayksiköt huomauttavat liitteessä XV olevissa 6, 9 ja 11 kohdassa tarkoitettuja tietoja antaessaan." 7. Korvataan 26 artiklan 1 kohta seuraavasti: "1. Avoimissa menettelyissä hankintayksiköiden on asetettava tarjousten vastaanottamiselle vähintään 52 päivän pituinen määräaika sopimusta koskevan ilmoituksen lähettämisestä. Tämä määräaika tarjousten vastaanottamiselle voidaan korvata määräajalla, joka on riittävän pitkä, jotta asiasta kiinnostuneet voivat esittää päteviä tarjouksia, ja joka on pääsääntöisesti vähintään 36 päivää eikä missään tapauksessa lyhyempi kuin 22 päivää hankintasopimusta koskevan ilmoituksen lähetyspäivästä, mikäli hankintayksiköt ovat lähettäneet Euroopan yhteisöjen viralliselle lehdelle 22 artiklan 1 kohdan mukaisen kausittaisen ennakkoilmoituksen, sikäli kuin kyseisessä ilmoituksessa on liitteessä XIV olevassa I luvussa edellytettyjen tietojen lisäksi liitteessä XIV olevassa II ja III luvussa edellytetyt tiedot, siltä osin kuin nämä tiedot ovat käytettävissä 22 artiklan 1 kohdassa mainitun ilmoituksen julkaisemishetkellä. Kyseinen kausittainen ennakkoilmoitus on lisäksi lähetettävä Euroopan yhteisöjen viralliselle lehdelle vähintään 52 päivää ja enintään 12 kuukautta ennen sitä päivää, jolloin 21 artiklan 1 kohdan a alakohdan mukainen ilmoitus lähetetään Euroopan yhteisöjen viralliselle lehdelle." 8. Korvataan 26 artiklan 2 kohta seuraavasti: "2. Rajoitetuissa menettelyissä ja neuvottelumenettelyissä, joita on edeltänyt tarjouskilpailukutsu, on sovellettava seuraavia säännöksiä: a) 21 artiklan 1 kohdan a alakohdan mukaisesti julkaistun ilmoituksen tai 21 artiklan 2 kohdan c alakohdan mukaisen hankintayksiköiden vahvistuskehotuksen johdosta lähetettävien osallistumishakemusten vastaanottamiselle asetetun määräajan on pääsääntöisesti oltava vähintään 37 päivää ilmoituksen tai kehotuksen lähetyspäivästä, eikä se saa missään tapauksessa olla lyhyempi kuin 25 artiklan 3 kohdassa julkaisemiselle säädetty määräaika pidennettynä 10 päivällä, b) määräaika tarjousten vastaanottamiselle voidaan asettaa hankintayksikön ja valittujen ehdokkaiden keskinäisin sopimuksin sillä edellytyksellä, että kaikille ehdokkaille annetaan yhtä pitkä määräaika tarjousten valmistelua ja jättämistä varten, c) jos määräajasta tarjousten vastaanottamiselle ei päästä sopimukseen, hankintayksikön on asetettava määräaika, jonka on pääsääntöisesti oltava vähintään 24 päivää eikä missään tapauksessa lyhyempi kuin 10 päivää tarjouspyynnön esittämispäivästä; määräaikaa asetettaessa on otettava huomioon erityisesti 28 artiklan 3 kohdassa mainitut seikat." 9. Muutetaan 28 artikla 5 kohta seuraavasti: "5. Osallistumishakemukset ja tarjouspyynnöt on tehtävä mahdollisimman nopeita viestintävälineitä käyttäen. Jos osallistumishakemukset tehdään sähkeitse, teleksillä, telekopiona, puhelimitse tai muulla sähköisellä viestimellä, jäsenvaltiot voivat edellyttää, että ne vahvistetaan ennen 26 artiklan 2 kohdan mukaisen määräajan päättymistä lähetetyllä kirjeellä." 10. Lisätään 28 artiklan 6 kohtaan: "6. Tarjoukset on toimitettava kirjallisina, suoraan tai postitse. Jäsenvaltiot voivat sallia tarjousten toimittamisen muillakin keinoin, joilla voidaan taata, että: - kussakin tarjouksessa on sen arvioimiseksi tarvittavat tiedot, - tarjousten luottamuksellisuus voidaan säilyttää kunnes ne arvioidaan, ja - kyseiset tarjoukset vahvistetaan ensi tilassa kirjallisesti tai lähettämällä oikeaksi todistettu jäljennös, jos se on oikeudellisen näytön vuoksi tarpeen, - tarjoukset avataan sen jälkeen, kun määräaika niiden jättämiselle on päättynyt." 11. Korvataan 30 artiklan 1 kohta seuraavasti: "1. Hankintayksiköt voivat halutessaan luoda tavarantoimittajien tai urakoitsijoiden ja palvelujen suorittajien kelpuuttamisjärjestelmän sekä soveltaa sitä. Hankintayksiköiden, jotka luovat kelpuuttamisjärjestelmän tai soveltavat sitä, on huolehdittava, että tavarantoimittajat, yritykset ja palvelujen suorittajat voivat milloin vain hakea kelpuutusta." 12. Korvataan 35 artiklan 1 kohta seuraavasti: "1. Tämän direktiivin 34 artiklan 1 kohtaa ei sovelleta, jos jäsenvaltio sopimusta tehdessään soveltaa muita tätä direktiiviä annettaessa voimassa oleviin, perustamissopimuksen mukaisiin säännöksiin perustuvia perusteita, joiden tarkoituksena on asettaa tietyt tarjoajat etusijalle." 13. Kumotaan 38 artikla. 14. Korvataan 41 artikla seuraavasti: "1. Hankintayksiköiden on säilytettävä kustakin sopimuksesta asianmukaiset tiedot, joiden avulla ne voivat myöhemmin perustella päätöksensä, jotka koskevat: a) urakoitsijoiden, tavarantoimittajien tai palvelujen suorittajien kelpuuttamista ja valintaa sekä sopimusten tekemistä, b) poikkeusta eurooppalaisten eritelmien soveltamisesta 18 artiklan 6 kohdan mukaisesti, c) sellaisten menettelyjen noudattamista, joihin ei liity 20 artiklan 2 kohdan mukaisesti ennalta esitettyä tarjouskilpailukutsua, d) II, III ja IV osaston säännösten soveltamatta jättämistä I osastossa säädettyjen poikkeusten perusteella. 2. tietoja on säilytettävä vähintään neljä vuotta sopimuksen tekemispäivästä, jotta hankintayksikkö voi tänä aikana antaa tarvittavat tiedot komissiolle tämän pyynnöstä. 3. Hankintayksiköiden, jotka harjoittavat jotain liitteissä I, II, VII, VIII ja IX tarkoitettua toimintaa, on ilmoitettava viipymättä asianomaisille tavarantoimittajille, urakoitsijoille tai palvelujen suorittajille hankintasopimuksen tekemistä koskevista päätöksistä, pyynnöstä myös kirjallisesti. 4. Hankintayksiköiden, jotka harjoittavat jotain liitteissä, I, II, VII, VIII ja IX tarkoitettua toimintaa, on ilmoitettava viipymättä kirjallisen pyynnön vastaanottamisen jälkeen kaikille evätyille ehdokkaille ja tarjoajille perusteet, joilla asianomaisen ehdokkuus tai tarjous on hylätty, sekä kaikille hyväksyttävän tarjouksen tehneille valitun tarjouksen edut ja ominaisuudet sekä hankintayksikön nimi. Hankintayksiköt voivat kuitenkin päättää, että tiettyjä sopimuksen tekemistä koskevia, tämän kohdan ensimmäisessä alakohdassa mainittuja tietoja ei anneta, jos niiden julkistaminen estäisi lain täytäntöönpanon tai olisi muulla tavoin yleisen edun vastaista tai vaarantaisi yksityisten tai julkisten yritysten oikeutetut kaupalliset edut tai se voisi haitata tavarantoimittajien, urakoitsijoiden tai palvelujen suorittajien välistä reilua kilpailua." 15. Lisätään 42 artiklaan kohta seuraavasti: "2. Liitteissä, I, II, VII, VIII ja IX tarkoitettujen toiminnan ryhmien osalta jäsenvaltioiden on huolehdittava, että komissiolle annetaan tehtyjä sopimuksia koskeva tilastollinen kertomus edeltävän vuoden osalta viimeistään 31 päivänä lokakuuta 1997 ja ennen kunkin vuoden lokakuun 31 päivää 40 artiklan 4 ja 8 kohdassa säädettyä menettelyä noudattaen vahvistettavien yksityiskohtaisten sääntöjen mukaisesti. Kyseinen tilastollinen kertomus sisältää sopimuksen moitteettoman soveltamisen tarkastamisessa tarvittavat tiedot. Tämän kohdan nojalla vaadittavat tiedot eivät koske sopimuksia, joiden kohteena on liitteessä XVI. A olevan 8. pääluokan palvelut, 5. pääluokan teletoiminnan palvelut, joiden CPC-viitenumerot ovat 7524, 7525 ja 7526, tai liitteessä XVI.B luetellut palvelut." 16. Kyseinen 42 artiklan kohta 2 muutetaan kohdaksi 3. 17. Lisätään artikla seuraavasti: "42a artikla Hankintayksiköiden sopimuksentekoa varten jäsenvaltioiden on sovellettava suhteissaan yhtä edullisia ehtoja, kuin mitä ne myöntävät kolmansille maille sopimusta soveltaessaan. Tätä varten jäsenvaltioiden on neuvoteltava keskenään sopimuksen soveltamisen edellyttämistä toimenpiteistä julkisyhteisöjen sopimuksia käsittelevässä neuvoa-antavassa komiteassa." 18. Direktiivin 93/38/ET liitteet XII, XIII, XIV ja XV korvataan vastaavilla tämän direktiivin liitteillä. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivään tammikuuta 1997 mennessä. Niiden on ilmoitettava tästä komissiolle viipymättä. 2. Espanjan kuningaskunta voi, ainoastaan palveluhankintojen osalta, säätää, että 1 kohdassa tarkoitettuja toimenpiteitä sovelletaan vasta 1 päivästä tammikuuta 1997. Helleenien tasavalta sekä Portugalin tasavalta voivat kuitenkin säätää, että 1 kohdassa tarkoitettuja toimenpiteitä sovelletaan vasta 1 päivästä tammikuuta 1998. 3 artikla Edellä 2 artiklassa tarkoitetuissa jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne julkaistaan virallisesti. Jäsenvaltioiden on säädettävä siitä, miten viittaukset tehdään. 4 artikla Jäsenvaltioiden on toimitettava komissiolle tämän direktiivin noudattamiseksi antamansa keskeiset kansalliset säännökset kirjallisina, sekä tämän direktiivin ja annettujen kansallisten säännösten välinen vastaavuustaulukko. 5 artikla Tämä direktiivi on osoitettu kaikille jäsenvaltioille. (1) EYVL N:o C 138, 3.6.1995. (2) EYVL N:o L 336, 23.12.1994, s. 1. LIITE LIITE XII A. AVOIMET MENETTELYT 1. Hankintayksikön nimi, osoite, sähkeosoite, puhelin-, teleksi- ja telekopionumero. 2. Sopimuslaji (tavaranhankinta, rakennusurakka tai palveluhankinta; mainittava, onko kyseessä puitesopimus). Liitteessä XVI A tai XVI B tarkoitettu palvelun pääluokka ja sen kuvaus (CPC-luokitus). Tarvittaessa maininta siitä, onko tarjoukset pyydetty ostoa, leasing-sopimusta, vuokrausta vai osamaksukauppaa vai näiden yhdistelmää varten. 3. Toimitus-, toteutus tai suorituspaikka. 4. Tavaranhankinnoissa ja rakennusurakoissa: a) Toimitettavien tuotteiden luonne ja määrä. Maininta erityisesti jatkohankintaoikeuksista ja, mikäli mahdollista, arvio ajankohdasta, jolloin kyseistä jatkohankintaoikeutta voitaisiin käyttää. Uusiutuvien sopimusten tai uusittavien sopimusten osalta mainitaan myös, mikäli mahdollista, arvio kyseisten tuotteiden myöhempien tarjouspyyntöjen ajankohdasta tai suoritteiden luonne ja laajuus, rakennusurakan yleispiirteet. b) Tieto siitä, voivatko toimittajat tehdä tarjouksia osasta tavaranhankintaa ja/vai koko tavaranhankinnasta. Jos sopimuksen kohteena oleva rakennusurakka tai sitä koskeva sopimus on jaettu osiin, eri osien suuruusluokka ja mahdollissus tehdä tarjous yhdestä vai useammasta osasta vai niistä kaikista. c) Rakennusurakoita koskevissa sopimuksissa: tiedot rakennusurakan tai sopimuksen kohteesta, jos näihin kuuluu myös hankkeiden suunnittelu. 5. Palveluhankinnoissa: a) Suoritettavien palveluiden luonne ja määrä. Maininta erityisesti jatkohankintaoikeuksista ja, mikäli mahdollista, arvio ajankohdasta, jolloin kyseistä jatkohankintaoikeutta voitaisiin käyttää. Uusiutuvien sopimusten tai uusittavien sopimusten osalta mainitaan myös, mikäli mahdollista, arvio kyseisten palveluhankintojen myöhempien tarjouspyyntöjen ajankohdasta. b) Tieto siitä, onko palvelun suorittaminen lakien, asetusten ja hallinnollisten määräysten nojalla varattu tietylle ammattikunnalle. c) Viittaus lakeihin, asetuksiin tai hallinnollisiin määräyksiin. d) Tieto siitä, onko oikeushenkilöiden ilmoitettava palvelujen suorittamisesta vastaavan henkilöstön nimet ja ammatillinen pätevyys. e) Tieto siitä, voivatko palvelujen suorittajat tehdä tarjouksia osasta kyseisiä palveluja. 6. Lupa yhden tai useamman vaihtoehdon esittämiseen. 7. Poikkeus eurooppalaisten eritelmien käytöstä 18 artiklan 6 kohdan mukaisesti. 8. Toimitus- tai toteutusaika tai palveluhankintaa koskevan sopimuksen voimassaoloaika ja, sikäli kuin mahdollista, aloitusaika. 9. a) Osoite, josta sopimusasiakirjoja ja täydennysasiakirjoja voi pyytää. b) Näistä asiakirjoista mahdollisesti perittävän maksun suuruus ja maksamista koskevat yksityiskohtaiset säännöt. 10. a) Määräaika tarjousten vastaanottamiselle. b) Osoite, johon tarjoukset on toimitettava. c) Yksi tai useampi kieli, jolla tarjoukset on laadittava. 11. a) Henkilöt, jotka mahdollisesti saavat olla läsnä tarjousten avaustilaisuudessa. b) Avaustilaisuuden päivä, kellonaika ja osoite. 12. Mahdollisesti vaadittavat takuut ja vakuudet. 13. Tärkeimmät rahoitusta ja maksuja koskevat yksityiskohtaiset säännöt ja/tai viittaukset säännöksiin, joihin ne sisältyvät. 14. Sopimuspuoleksi valittavalta tavarantoimittajien, urakoitsijoiden tai palvelujen suorittajien ryhmittymältä mahdollisesti vaadittava oikeudellinen muoto. 15. Sopimuspuoleksi valitulta tavarantoimittajalta, urakoitsijalta tai palvelujen suorittajalta vaadittavat taloudelliset ja tekniset vähimmäisedellytykset. 16. Aika, jonka tarjoajan on pidettävä tarjouksensa voimassa. 17. Sopimuksen tekemisen perusteet. Muut perusteet kuin alin hinta on mainittava, jos ne eivät ilmene sopimusasiakirjoista. 18. Muut tiedot. 19. Viittaus mahdolliseen Euroopan yhteisöjen virallisessa lehdessä julkaistuun kausittaiseen ennakkoilmoitukseen, johon sopimus liittyy. 20. Päivä, jona hankintayksikkö on lähettänyt ilmoituksen. 21. Päivä, jona Euroopan yhteisöjen virallisten julkaisujen toimisto on vastaanottanut ennakkoilmoituksen (mainitun toimiston annettava). B. RAJOITETUT MENETTELYT 1. Hankintayksikön nimi, osoite, puhelinnumero, sähkeosoite, teleksi- ja telekopionumero. 2. Sopimuslaji (tavaranhankinta, rakennusurakka tai palveluhankinta; mainittava, onko kyseessä puitesopimus). Liitteessä XVI A tai XVI B tarkoitetun palvelun pääluokka ja sen kuvaus (CPC-luokitus). Tarvittaessa maininta siitä, onko tarjoukset pyydetty ostoa, leasing-sopimusta, vuokrausta vai osamaksukauppaa vai näiden yhdistelmää varten. 3. Toimitus-, toteutus- ja suorituspaikka. 4. Tavaranhankinnoissa ja rakennusurakoissa: a) Toimitettavien tuotteiden luonne ja määrä. Maininta erityisesti jatkohankintaoikeuksista ja, mikäli mahdollista, arvio ajankohdasta, jolloin kyseistä jatkohankintaoikeutta voitaisiin käyttää. Uusiutuvien sopimusten tai uusittavien sopimusten osalta mainitaan myös, mikäli mahdollista, arvio kyseisten tuotteiden myöhempien tarjouspyyntöjen ajankohdasta tai suoritteiden luonne ja laajuus sekä rakennusurakan yleispiirteet. b) Tieto siitä, voivatko toimittajat tehdä tarjouksia osasta tavaranhankintaa ja/vai koko tavaranhankinnasta. Jos sopimuksen kohteena oleva rakennusurakka tai sitä koskeva sopimus on jaettu osiin, eri osien suuruusluokka ja mahdollisuus tehdä tarjous yhdestä vai useammasta osasta vai niistä kaikista. c) Rakennusurakoita koskevissa sopimuksissa: tiedot rakennusurakan tai sopimuksen kohteesta, jos näihin kuuluu myös hankkeiden suunnittelu. 5. Palveluhankinnoissa: a) Suoritettavien palveluiden luonne ja määrä. Maininta erityisesti jatkohankintaoikeuksista ja, mikäli mahdollista, arvio ajankohdasta, jolloin kyseistä jatkohankintaoikeutta voitaisiin käyttää. Uusiutuvien sopimusten tai uusittavien sopimusten osalta mainitaan myös, mikäli mahdollista, arvio kyseisten palvelujen myöhempien tarjouspyyntöjen ajankohdasta. b) Tieto siitä, onko palvelun suorittaminen lakien, asetusten tai hallinnollisten määräysten nojalla varattu tietylle ammattikunnalle. c) Viittaus lakeihin, asetuksiin tai hallinnollisiin määräyksiin. d) Tieto siitä, onko oikeushenkilöiden ilmoitettava palvelun suorittamisesta vastaavan henkilöstön nimet ja ammatillinen pätevyys. e) Tieto siitä, voivatko palvelujen suorittajat tehdä tarjouksia osasta kyseisiä palveluja. 6. Lupa yhden tai useamman vaihtoehdon esittämiseen. 7. Poikkeus eurooppalaisten eritelmien käytöstä 18 artiklan 6 kohdan mukaisesti. 8. Toimitus- tai toteutusaika taikka palveluhankintaa koskevan sopimuksen voimassaoloaika ja, sikäli kuin mahdollista, aloitusaika. 9. Sopimuspuoleksi valittavalta tavarantoimittajien, urakoitsijoiden tai palvelujen suorittajien ryhmittymältä mahdollisesti vaadittava oikeudellinen muoto. 10. a) Määräaika osallistumishakemusten vastaanottamiselle. b) Osoite, johon osallistumishakemukset on toimitettava. c) Yksi tai useampi kieli, jolla osallistumishakemukset on laadittava. 11. Tarjouspyyntöjen viimeinen lähetyspäivä. 12. Mahdollisesti vaadittavat takuut ja vakuudet. 13. Tärkeimmät rahoitusta ja maksuja koskevat yksityiskohtaiset säännöt ja/tai viittaukset säännöksiin, joihin ne sisältyvät. 14. Tavarantoimittajan, urakoitsijan tai palvelujen suorittajan omaa asemaa koskevat tiedot sekä tältä vaadittavat taloudelliset ja tekniset vähimmäisedellytykset. 15. Sopimuksen tekemisen perusteet, jos ne eivät käy ilmi tarjouspyynnöstä. 16. Muut tiedot. 17. Viittaus mahdolliseen Euroopan yhteisöjen virallisessa lehdessä julkaistuun kausittaiseen ennakkoilmoitukseen, johon sopimus liittyy. 18. Päivä, jona hankintayksikkö on lähettänyt ilmoituksen. 19. Päivä, jona Euroopan yhteisöjen virallisten julkaisujen toimisto on vastaanottanut ilmoituksen (mainitun toimiston annettava). C. NEUVOTTELUMENETTELYT 1. Hankintayksikön nimi, osoite, sähkeosoite, puhelinnumero, teleksi- ja telekopionumero. 2. Sopimuslaji (tavaranhankinta, rakennusurakka tai palveluhankinta; mainittava, onko kyseessä puitesopimus). Liitteessä XVI A tai XVI B tarkoitetun palvelun pääluokka ja sen kuvaus (CPC-luokitus). Tarvittaessa maininta siitä, onko tarjoukset pyydetty ostoa, leasing-sopimusta, vuokrausta vai osamaksukauppaa vai näiden yhdistelmää varten. 3. Toimitus-, toteutus- tai suorituspaikka. 4. Tavaranhankinnoissa ja rakennusurakoissa: a) Toimitettavien tuotteiden luonne ja määrä. Maininta erityisesti jatkohankintaoikeuksista ja, mikäli mahdollista, arvio ajankohdasta, jolloin kyseistä jatkohankintaoikeutta voitaisiin käyttää. Uusiutuvien sopimusten tai uusittavien sopimusten osalta mainitaan myös, mikäli mahdollista, arvio kyseisten tuotteiden myöhempien tarjouspyyntöjen ajankohdasta tai suoritteiden luonne ja laajuus sekä rakennusurakan yleispiirteet. b) Tieto siitä, voivatko toimittajat tehdä tarjouksia osasta tavaranhankintaa ja/vai koko tavaranhankinnasta. Jos sopimuksen kohteena oleva rakennusurakka tai sitä koskeva sopimus on jaettu osiin, eri osien suuruusluokka ja mahdollisuus tehdä tarjous yhdestä vai useammasta osasta vai niistä kaikista. c) Rakennusurakoita koskevissa sopimuksissa: tiedot rakennusurakan tai sopimuksen kohteesta, jos näihin kuuluu myös hankkeiden suunnittelu. 5. Palveluhankinnoissa: a) Suoritettavien palveluiden luonne ja määrä. Maininta erityisesti jatkohankintaoikeuksista ja, mikäli mahdollista, arvio ajankohdasta, jolloin kyseistä jatkohankintaoikeutta voitaisiin käyttää. Uusiutuvien sopimusten tai uusittavien sopimusten osalta mainitaan myös, mikäli mahdollista, arvio kyseisten palvelujen myöhempien tarjouspyyntöjen ajankohdasta. b) Tieto siitä, onko palvelun suorittaminen lakien, asetusten tai hallinnollisten määräysten nojalla varattu tietylle ammattikunnalle. c) Viittaus lakeihin, asetuksiin tai hallinnollisiin määräyksiin. d) Tieto siitä, onko oikeushenkilöiden ilmoitettava palvelun suorittamisesta vastaavan henkilöstön nimet ja ammatillinen pätevyys. e) Tieto siitä, voivatko palvelujen suorittajat tehdä tarjouksia osasta kyseisiä palveluja. 6. Lupa vaihtoehtojen esittämiseen. 7. Poikkeus eurooppalaisten eritelmien käytöstä 18 artiklan 6 kohdan mukaisesti. 8. Toimitus- tai toteutusaika taikka palveluhankintaa koskevan sopimuksen voimassaoloaika ja, sikäli kuin mahdollista, aloitusaika. 9. Sopimuspuoleksi valittavalta tavarantoimittajien, urakoitsijoiden tai palvelujen suorittajien ryhmittymältä mahdollisesti vaadittava oikeudellinen muoto. 10. a) Määräaika osallistumishakemusten vastaanottamiselle. b) Osoite, johon osallistumishakemukset on toimitettava. c) Yksi tai useampi kieli, jolla osallistumishakemukset on laadittava. 11. Mahdollisesti vaadittavat takuut tai muut vakuudet. 12. Tärkeimmät rahoitusta ja maksuja koskevat yksityiskohtaiset säännöt ja/tai viittaukset säännöksiin, joihin ne sisältyvät. 13. Tavarantoimittajan, urakoitsijan tai palvelujen suorittajan omaa asemaa koskevat tiedot sekä sopimuspuoleksi valitulta vaadittavat taloudelliset ja tekniset vähimmäisedellytykset. 14. Sopimuksen tekemisen perusteet, jos ne eivät käy ilmi tarjouspyynnöstä tai sopimusasiakirjoista. 15. Hankintayksikön jo mahdollisesti valitsemien tavarantoimittajien, urakoitsijoiden tai palvelujen suorittajien nimet ja osoitteet. 16. Päivä(t), jolloin samasta sopimuksesta on mahdollisesti aikaisemmin julkaistu ilmoitus Euroopan yhteisöjen virallisessa lehdessä. 17. Muut tiedot. 18. Viittaus mahdolliseen Euroopan yhteisöjen virallisessa lehdessä julkaistuun kausittaiseen ennakkoilmoitukseen, johon sopimus liittyy. 19. Päivä, jona hankintayksikkö on lähettänyt ilmoituksen. 20. Päivä, jona Euroopan yhteisöjen virallisten julkaisujen toimisto on vastaanottanut ilmoituksen (mainitun toimiston annettava). LIITE XIII ILMOITUS KELPUUTTAMISJÄRJESTELMÄN OLEMASSAOLOSTA 1. Hankintayksikön nimi, osoite, sähkeosoite, puhelin-, teleksi- ja telekopionumero. 2. Kelpuuttamisjärjestelmän tarkoitus (järjestelmän avulla hankittavien tuotteiden, palveluiden tai rakennusurakoiden tai niiden pääluokkien kuvaus). 3. Pätevyysehdot, jotka tavarantoimittajien, yritysten ja palvelujen suorittajien on täytettävä sen järjestelmän ja niiden menetelmien mukaisesti, joita käytetään näiden pätevyysehtojen tarkistamiseen. Jos kyseisten ehtojen ja niiden tarkistamismenetelmien kuvaus on laaja ja perustuu asiakirjoihin, jotka ovat kiinnostuneiden tavarantoimittajien, urakoitsijoiden ja palvelujen suorittajien saatavilla, yhteenveto tärkeimmistä ehdoista ja menetelmistä sekä viittaus kyseisiin asiakirjoihin on riittävä. 4. Kelpuuttamisjärjestelmän voimassaoloaika ja sen uudistamista koskevat muodollisuudet. 5. Maininta siitä, että ilmoitusta käytetään kilpailukutsuna. 6. Osoite, josta voi saada kelpuuttamisjärjestelmää koskevia lisätietoja ja asiakirjoja (jos osoite on muu kuin 1 kohdassa mainittu). 7. Mahdollisesti muita tietoja. LIITE XIV KAUSITTAINEN ENNAKKOILMOITUS I. KAIKISSA TAPAUKSISSA TÄYTETTÄVÄT KOHDAT 1. Hankintayksikön tai lisätietoja antavan yksikön nimi, osoite, sähkeosoite, puhelin-, teleksi- ja telekopionumero. 2. a) Tavaranhankintoja koskevien sopimusten osalta toimitettavien suoritteiden tai tuotteiden luonne ja määrä tai arvo. b) Rakennusurakoita koskevien sopimusten osalta suoritteiden luonne ja laajuus, rakennusurakan tai siihen liittyvien osaurakoiden yleispiirteet. c) Palveluhankintoja koskevien sopimusten osalta hankintojen suunniteltu yhteisarvo kussakin liitteessä XVI A mainitussa palvelujen pääluokassa. 3. Päivä, jona hankintayksikkö on lähettänyt ilmoituksen. 4. Päivä, jona Euroopan yhteisöjen virallisten julkaisujen toimisto on vastaanottanut ilmoituksen (mainitun toimiston annettava). 5. Mahdolliset muut tiedot. II. TIEDOT, JOTKA ON EHDOTTOMASTI TOIMITETTAVA SILLOIN, KUN ILMOITUSTA KÄYTETÄÄN KILPAILUKUTSUNA TAI KUN SILLÄ PERUSTELLAAN TARJOUSTEN TAI HAKEMUSTEN VASTAANOTTAMISELLE ANNETTUJEN MÄÄRÄAIKOJEN LYHENTÄMISTÄ 6. Maininta siitä, että asiasta kiinnostuneiden tavarantoimittajien on ilmoitettava hankintayksikölle sopimusta tai sopimuksia kohtaan tuntemastaan kiinnostuksesta. 7. Määräaika tarjouspyyntöjä koskevien hakemusten vastaanottamiselle. III. TIEDOT, JOTKA ON ILMOITETTAVA SILLOIN, KUN ILMOITUSTA KÄYTETÄÄN KILPAILUKUTSUNA TAI KUN SILLÄ PERUSTELLAAN TARJOUSTEN TAI HAKEMUSTEN VASTAANOTTAMISEEN SÄÄDETTYJEN MÄÄRÄAIKOJEN LYHENTÄMISTÄ, SIKÄLI KUIN KYSEISET TIEDOT OVAT KÄYTETTÄVISSÄ 8. Toimitettavien tuotteiden luonne ja määrä tai rakennusurakan yleispiirteet tai liitteessä XVI A tarkoitettujen palvelujen pääluokka ja kuvaus (CPC-luokitus) sekä ilmoitus siitä, onko suunnitteilla yksi vai useampi puitesopimus. Maininta mahdollisista jatkohankintaoikeuksista sekä arvio ajankohdasta, jolloin kyseistä jatkohankintaoikeutta voidaan käyttää. Uusiutuvien tai uusittavien sopimusten osalta on ilmoitettava myös arvio myöhempien tarjouspyyntöjen ajankohdasta. 9. Tieto siitä, onko tarjoukset pyydetty ostoa, leasing-sopimusta, vuokrausta vai osamaksua vai näiden yhdistelmää varten. 10. Toimituksen tai toteuttamisen määräaika tai sopimuksen voimassaoloaika sekä, sikäli kuin mahdollista, myös aloitusajankohta. 11. Osoite, johon asiasta kiinnostuneiden yritysten on kirjallisesti ilmoitettava kiinnostuksestaan. Määräaika kiinnostuksen osoitusten vastaanottamiselle. Yksi tai useampi kieli, jolla hakemus tai tarjoukset on laadittava. 12. Tavarantoimittajan taloudelliset ja tekniset edellytykset sekä tältä vaadittavat rahoitukselliset ja tekniset takuut. 13. a) Arvioitu päivä, jona sopimuksen tai sopimusten tekomenettelyt aloitetaan (jos tiedossa). b) Sopimuksen tekomenettely (rajoitettu vai neuvottelumenettely). c) Konsultaatioon liittyvästä asiakirja-aineistosta perittävien maksujen määrä ja sen suorittamista koskevat yksityiskohtaiset säännöt. LIITE XV TEHTYJÄ SOPIMUKSIA KOSKEVA ILMOITUS I. Tiedot, jotka on tarkoitettu julkaistaviksi Euroopan yhteisöjen virallisessa lehdessä (1) 1. Hankintayksikön nimi ja osoite. 2. Sopimuslaji (tavaranhankinta, rakennusurakka vai palveluhankinta; mainittava, onko kyseessä puitesopimus). 3. Vähintään yhteenvedonomainen kuvaus toimitettujen tuotteiden, urakoiden tai palvelujen luonteesta ja määrästä. 4. a) Tapa, jolla kilpailusta on ilmoitettu (ilmoitus kelpuuttamisjärjestelmästä, kausittainen ennakkoilmoitus, tarjouspyyntö). b) Viittaus ilmoituksen julkaisemiseen Euroopan yhteisöjen virallisessa lehdessä. c) Jos sopimukset on tehty ilman kilpailua, maininta sovelletusta 20 artiklan 2 kohdan tai 16 artiklan säännöksestä. 5. Noudatettu sopimuksen tekomenettely (avoin, rajoitettu vai neuvottelumenettely). 6. Vastaanotettujen tarjousten lukumäärä. 7. Päivä, jona sopimus on tehty. 8. Hinta, joka on maksettu 20 artiklan 2 kohdan j alakohdan mukaisista poikkeuksellisen edullisista hankinnoista. 9. Yhden tai useamman tavarantoimittajan, urakoitsijan tai palvelujen suorittajan nimi ja osoite. 10. Maininta siitä, onko sopimus mahdollisesti jaettu tai voidaanko se jakaa alihankintoihin. 11. Maksettu hinta tai korkein ja matalin tarjoushinta, joka on otettu huomioon hankintasopimusta tehtäessä. 12. Vapaaehtoisesti annettavat tiedot: - alihankintana kolmansille annettu tai mahdollisesti annettava sopimuksen osuus ja sen arvo - sopimuksen tekemisen perusteet II. Tiedot, joita ei ole tarkoitettu julkaistaviksi 13. tehtyjen sopimusten lukumäärä (jos sopimus on jaettu usean tavarantoimittajan kesken). 14. Kunkin tehdyn sopimuksen arvo. 15. Tuotteen tai palvelun alkuperämaa (yhteisöalkuperä tai muu kuin yhteisöalkuperä, jälkimmäisessä tapauksessa maittain eriteltynä). 16. Onko sovellettu 18 artiklan 6 kohdassa säädettyjä poikkeuksia eurooppalaisten eritelmien soveltamisesta? Jos on, mitä? 17. Mitä sopimuksen tekemisen perusteita on käytetty (taloudellisesti edullisinta tarjousta, alinta hintaa, 35 artiklassa sallittuja perusteita)? 18. Onko sopimus tehty 34 artiklan 3 kohdan nojalla vaihtoehtoisen tarjouksen esittäneen tarjoajan kanssa? 19. Onko tarjouksia hylätty poikkeuksellisen edullisina 34 artiklan 5 kohdan mukaisesti? 20. Päivä, jona hankintayksiköt ovat lähettäneet ilmoituksen. 21. Jos sopimusten kohteena ovat liitteessä XVI B esitetyt palvelut, hankintayksikön suostumus ilmoituksen julkaisemiseen (24 artiklan 3 kohta). (1) Luettelon 6, 9 ja 11 kohdassa olevia tietoja pidetään sellaisina, joita ei ole tarkoitus julkaista, jos niiden julkaiseminen hankintayksikön mielestä vahingoittaisi arkaluonteista kaupallista etua.